ক্রিশ্চিয়ানো রোনাল্ডোর বিরুদ্ধে মহা ষড়যন্ত্র। আজ রাতে পর্তুগালের সামনে ইরান। আর এই ম্যাচের দিকে তাকিয়ে রোনাল্ডোকে অকেজো করার উপায় বের করেছেন ইরানীয় সমর্থকরা। মাঠে নেমে রোনাল্ডোর বিরুদ্ধে লড়বেন ইরানের ফুটবলাররা। ইরানিয়ান ফুটবলারদের কাজটা সহজ করে দেওয়ার জন্য সমর্থকরা নিয়েছেন অন্য পন্থা। 

এই বিষয়ে অন্যান্য খবর

কাল ম্যাচ, আজই ফাঁস হয়ে গেল মেসিদের সংসারের বিস্ফোরক খবর
নেমারের খেলা দেখে জ্ঞান হারালেন তাঁর দিদি, মাঠেই শুরু হইচই


রবিবার রাত থেকে পর্তুগালের হোটেলের বাইরে চিল চিৎকার জুড়ে দেন ইরানীয় সমর্থকরা। ইরানের সমর্থনে তাঁরা চিৎকার করতে থাকেন।  
প্রবল চিৎকার চেঁচামেচিতে রোনাল্ডোর ঘুম বিঘ্নিত হয়। তিনি জানালার সামনে এসে দাঁড়িয়ে ইরানীয় সমর্থকদের উদ্দেশে ইশারা করে চুপ করতে বলেন। তাঁদের বোঝাতে চান, তাঁর এখন ঘুমনোর সময়। তাঁরা যেন কোলাহল বন্ধ করেন। রোনাল্ডোর অনুরোধে বরফ অবশ্য গলেনি। রাতভর চিৎকার করেন ইরানীয় সমর্থকরা। তাঁদের উদ্দেশ্য একটাই। রোনাল্ডোর ঘুম নষ্ট করা। ‘সিআর৭’-এর ঘুম নষ্ট হলে মাঠের মধ্যে নিজের সেরাটা তুলে ধরতে পারবেন না। এটাই তো চান ইরানের সমর্থকরা। আর রোনাল্ডো স্তিমিত হয়ে গেলে পর্তুগালও নিষ্প্রভ।  
বিশ্বকাপে নামার পর থেকেই দুরন্ত ফর্মে রয়েছেন পর্তুগিজ-তারকা। ইতিমধ্যেই চারটি গোল করে ফেলেছেন তিনি। স্পেনের বিরুদ্ধে হ্যাটট্রিক সারেন রোনাল্ডো। মরক্কোর বিরুদ্ধেও একটি গোল এসেছে তাঁর হেড থেকে। সবার চোখ এখন রোনাল্ডোর দিকে। ইরানের কাছে ম্যাচটির গুরুত্ব রয়েছে। প্রথম ম্যাচে মরক্কোকে হারিয়েছে ইরান। গ্রুপে তারা তিন নম্বরে। পর্তুগালকে হারিয়ে ইরান যদি অঘটন ঘটাতে পারে, তাহলে তারা পৌঁছে যাবে নকআউট পর্বে। আর পর্তুগালকে হারাতে হলে রোনাল্ডোকে থামানো ছাড়া গত্যন্তর নেই। সেই কারণেই ইরানের সমর্থকরা পর্তুগালের টিম হোটেলের বাইরে সারারাত চিৎকার চেঁচামেচি করেছেন। 
 

Ronaldo foi à janela pedir aos iranianos para o deixarem dormir em paz 💤

🎥 @RTP1 pic.twitter.com/UtYxZBbJF3
— B24 🇵🇹 (@B24PT) 24 June 2018